Aug 05,2015
వరుస లాభాలకు తెర
           ముంబయి : వరుసగా నాలుగు రోజులుగా లాభాల్లో సాగిన దేశీయ స్టాక్‌ మార్కెట్లు మంగళవారం నష్టాలు చవి చూశాయి. రిజర్వు బ్యాంకు ఆఫ్‌ ఇండియా కీలక వడ్డీ రేట్లను యథాతథంగా కొనసాగించాలని నిర్ణయించడంతో మార్కెట్లు ప్రతికూలతలో నమోదయ్యాయి. ఈ క్రమంలోనే బిఎస్‌ఇ సెన్సెక్స్‌ 115.13 పాయింట్లు లేదా 0.41 శాతం దిగజారి 28,071.93 వద్ద ముగిసింది. నేషనల్‌ స్టాక్‌ ఎక్సేంజీ నిఫ్టీ 26.15 పాయింట్లు తగ్గి 8,516.90 వద్ద నమోదయ్యింది. రంగాల వారిగా బిఎస్‌ఇలో కన్సూమర్‌ డ్యూరెబుల్స్‌ 0.77 శాతం, ఆయిల్‌అండ్‌ గ్యాస్‌ 0.69 శాతం, టెక్‌ 0.65 శాతం, ఐటి 0.59 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి. మొత్తంగా మదుపర్ల మద్దతుతో 1,627 స్టాక్స్‌ రాణించగా, మరోవైపు 1,264 స్టాక్స్‌ ప్రతికూలతలో నమోదయ్యాయి.
మీ స్నేహితులకు రికమెండ్ చెయ్యండి